
	Ismeretanyag leírása:

	A tárgy célja, korszerű munka- és tűzvédelmi, környezetegészségügyi, munkaegészségügyi és környezetvédelmi ismeretek átadása, egy olyan tudásbázis felépítése, amely később sokoldalúan fejleszthető. Az alapismeretek átadása három alterületen történik:
1. E (Environment), azaz környezetvédelem. Az ember és környezetének kölcsönhatása. Hogyan befolyásolja az embert a környezete, és hogyan befolyásolta az ember a környezetét. A szennyezések megjelenése a környezetben az emberi tevékenység hatására, és annak visszahatása az emberre. 
1. H (Health), azaz egészségügyi védelem: Az emberi szervezet védekezőképessége. A munka hatása az egészségre, munkabalesetek, üzemibalesetek és foglalkozási, illetve a munkavégzéssel összefüggő megbetegedések és megelőzésük. 
1. S (Safety), azaz munkabiztonság: Ismerkedés a munkavédelem fogalomrendszerével, a biztonságos munkavégzés feltételeivel, a védőeszközökkel.


	A tárgy részletes leírása, ütemezés

	Oktatási hét
	Előadások és gyakorlatok témakörei

	1.
	Az ember és környezete közötti kölcsönhatás, evolúciós változások az ember felépítésében és egyéb tulajdonságaiban: élőhely, élelem, betegségek, paraziták, háttérsugárzás, méreganyagok, UV-sugárzás, természeti eredetű klímaváltozás. Az ember történetének fő korszakai és az antropocén. 

	2.
	A légkör összetétele, a mai légkör kialakulása, oxigén- és szén-dioxid tartalom. A légszennyezés és egészségkárosító hatásai: szén-monoxid, ammónia, metán, PAH/PCB/BTEX, freonok, ózon, kén-dioxid, nitrózus gázok és szmog, szállópor, aeroplankton.

	3.
	Talajszennyezés és egészségkárosító hatásai. 

	4.
	A hidroszféra szennyezései, a vízminőség és egészségügyi vonatkozásai.

	5.
	Veszélyes organizmusok: fertőző betegségek (vírusok, baktériumok, egysejtűek). Laboratóriumi biztonság.

	6.
	Veszélyes anyagok: fémek, antibiotikumok, növényvédőszerek, UV-szűrők. 

	7.
	Zajszennyezés és halláskárosodás. A rezgések és egészségkárosító hatásai. Az EM sugárzások és egészségügyi hatásaik.

	8.
	Ipari katasztrófák

	9.
	zH

	10.
	A munkavédelem története, fogalomrendszere, szabályozása. A munkavédelmi törvény
alapelvei és gyakorlati alkalmazásai. Munkáltató és munkavállaló jogai és kötelezettségei. Baleset, munkabaleset fogalma. Munkabalesetek kivizsgálása.

	11.
	Biztonsági adatlapok és a bennük rejlő információk. Iparbiztonság. Kémiai biztonság, veszélyes anyagok kezelése során a környezeti károk és a munkavédelmi kockázatok csökkentése.

	12.
	Védelem lehetőségei: kollektív védelem jelentősége, az egyéni védőeszközök fajtái,
megválasztásuk, kötelezettségek. Az ergonómia jelentősége a munkavédelemben, Munkaeszközök biztonsága: beépített biztonság, védőberendezések.

	13.
	Villamosság biztonságtechnikája. A villamos áram élettani hatásai, elsősegélynyújtás.
Érintésvédelmi módok, osztályok. Anyagmozgatás és tárolás biztonságtechnikája. Tűzvédelem fogalma és feladatai. Tűzvédelmi szabályok, tüzek oltása.

	14.
	zH

	Félévközi követelmények

	Az évközi jegy feltétele:
· előadásokon való részvétel (hiányzás mértéke a HKR-ben meghatározottak szerint),
· az évközi számonkérések legalább min. elégséges szinten (50%) történő teljesítése.

Évközi számonkérések:
1.	Írásbeli (ZH) az E (Environment), azaz környezetvédelem egységből és H (Health), azaz egészségügyi védelem egységből. 
2.	Írásbeli / szóbeli: a	S (Safety), azaz munkabiztonság/munkavédelem egységből.

Jegy kialakítása:
A két évközi számonkérés jegyének átlaga.

Jegy (számonkérésenként külön): 100 pont (0-40 elégtelen, 41-55 elégséges, 56-70 közepes, 71-85 jó, 86-100 jeles)

A tárgyból kedvezményes tanulmányi rend CSAK a HKR-ben meghatározott feltételek teljesülése esetén kérhető.

	Az elsajátítandó szakmai kompetenciák

	Ismeri a környezetvédelem területéhez kapcsolódó munka- és tűzvédelmi, biztonságtechnikai és kárelhárítási előírásokat és módszereket. Képes a gyakorlatban is alkalmazni a szakterületéhez kapcsolódó munka- és tűzvédelmi, biztonságtechnikai területek előírásait, követelményeit. Multidiszciplináris ismereteik révén alkalmasak a mérnöki munkában való alkotó részvételre, képesek alkalmazkodni a folyamatosan változó követelményekhez. Képes feltárni az alkalmazott technológiák hiányosságait, a folyamatok kockázatait és kezdeményezi az ezeket csökkentő intézkedések megtételét. Törekszik arra, hogy feladatainak megoldása, vezetési döntései az irányított munkatársak véleményének megismerésével, lehetőleg együttműködésben történjenek meg.

